Orlofsíbúðir í fyrsta steinsteypta íbúðarhúsi Reykjavíkur frá 1903 Stórglæsilegar íbúðir í elsta steinsteypta íbúðarhúsi í Þingholtunum til leigu . Verslanir , söfn og veitingastaðir í næsta nágrenni og stutt er í alla þjónustu . Íbúðin á neðri hæðinni er 110fm og geta allt að fjórir gist í henni . Íbúðin skiptist í anddyri , baðherbergi , gang , tvö svefnherbergi sem hægt er að opna á milli og nýtist þá sem stórt fjölskyldurými , stofu / borðstofu og eldhús með almennum borðbúnaði og áhöldum , gaseldavél með bakarofni , örbylgjuofn og uppþvottavél . Íbúðin á efri hæðinni er 89fm og geta sex manns gist þar . Hún skiptist í baðherbergi , gang , þrjú svefnherbergi , stofu og eldhúskrók með almennum borðbúnaði og áhöldum , eldavél með bakarofni . Afgirtur garður og bílastæði fylgir húsinu . Sængur og koddar eru í íbúðunum sem og barnarúm og barnastóll ef óskað er eftir því . Húsnæðið leigist út fullbúið húsgögnum og búnaði . Ekki er séð fyrir sængurverum , handklæðum , viskastykkjum og tuskum . Lykla er hægt að nálgast í lyklaboxi við dyrnar við komu . Umsjónarmaður er á svæðinu og er gestunum innan handar . Möguleiki er að leigja sitthvora íbúðina eða báðar saman þar sem innangengt er á milli hæða .